Diari Oficial de la Generalitat Valenciana


Sumari del DOGV 5150, del 07-12-2005 (2005/13808)

ORDRE de 30 de novembre de 2005, del conseller d'Economia, Hisenda i Ocupació, per la qual es regulen les operacions de tancament de l'exercici 2005, en relació amb la comptabilitat de la Generalitat Valenciana.
-------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2005/11/30/(1)/dof/vci/html**

### Dades del document

Número de DOGV
:   5150

Data del DOGV
:   07-12-2005

Secció del DOGV
:   I. DISPOSICIONS GENERALS

Número del document
:   2005/13568


Data del document
:   30-11-2005

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * legislació
    * gestió comptable
    * tancament de comptes
    * execució del pressupost
    * exercici pressupostari
    * comptabilitat pública

ORDRE de 30 de novembre de 2005, del conseller d'Economia, Hisenda i Ocupació, per la qual es regulen les operacions de tancament de l'exercici 2005, en relació amb la comptabilitat de la Generalitat Valenciana. [2005/X13539]
  
La regulació de les operacions sobre comptabilitat de les despeses i dels ingressos públics corresponents al final del present exercici i les subsegüents de liquidació d'este, concretant la data d'assenyalament d'havers, fa necessari dictar les instruccions oportunes. En virtut d'això,
  
ORDENE
  
Article 1. Del termini general per a la tramitació de documents comptables
  
El termini per a la tramitació i entrada en les intervencions delegades dels documents comptables pressupostaris i extrapressupostaris acabarà el 30 de desembre de 2005, i s'haurà de respectar, en tot cas, el que disposa el Consell de la Generalitat Valenciana en l'Acord adoptat el 30 de setembre de 2005. Tot això, sense perjudici de les particularitats derivades, si és el cas, del que disposen els articles següents.
  
Article 2. Assenyalament d'havers en el mes de desembre
  
Els havers i la paga extraordinària corresponent al mes de desembre seran satisfets conjuntament a partir del dia 20 del dit mes. No obstant això, es fixa el dia 14 de desembre com últim dia per a la presentació en les intervencions delegades de les variacions i incidències del capítol I, este termini s'estén fins al dia 15 de desembre en el cas de les variacions i incidències de nòmina corresponents al personal que presta servicis en els centres i institucions sanitàries.
  
Article 3. Ingressos en els servicis territorials
  
Independentment de complir el que disposa el Decret 8/2002, de 15 de gener, del Govern Valencià, pel qual s'aprova el sistema de recaptació de tributs, preus públics, sancions i altres ingressos de dret públic de la Generalitat Valenciana i d'acord amb els seus articles 4.2 i 5, la recaptació efectuada en l'última quinzena del mes de desembre, s'haurà de transferir abans de les 11.00 hores del dia 30 del mes de desembre, ultimat l'arqueig corresponent, al compte operatiu de la Tresoreria de la Generalitat Valenciana. Conselleria d'Economia, Hisenda i Ocupació, la recaptació haguda fins a eixe dia i les intervencions delegades en els servicis territorials comptabilitzaran els ingressos transferits.
  
En els servicis centrals de les distintes conselleries en les quals queden pendents de formalitzar ingressos en comptes restringits, es tramitaran els documents propostes fins al dia 23 de desembre, data en què com a màxim hauran de tindre entrada, junt amb els seus justificants, en la Intervenció Delegada i es trametran a Tresoreria abans del 30 de desembre.
  
Article 4. Expedició i tramitació dels documents comptables relatius als fons de caixa fixa i als fons a justificar
  
1. En relació amb els fons de caixa fixa:
  
a) El dia 23 de desembre serà l'últim dia hàbil per a realitzar pagaments a càrrec d'estos fons.
  
b) La data d'entrada en les intervencions delegades, serà com a màxim fins al dia 30 de desembre i la seua comptabilització haurà d'acabar abans del 10 de gener de 2006.
  
c) Una vegada acabat l'exercici pressupostari i es procedisca a l'obertura del nou pressupost, amb la finalitat de tindre cobertura per als fons de caixa fixa, durant el primer mes de l'any, es donarà màxima prioritat als documents comptables que, segons l'Ordre de 3 de febrer de 1999, de la Conselleria d'Economia i Hisenda, són necessaris per a l'obertura d'estes caixes.
  
3. En relació amb els fons a justificar:
  
a) Les propostes de «despeses a justificar» (documents ADOKJ i OKJ) tindran entrada com a màxim en les intervencions delegades el dia 12 de desembre.
  
b) En relació amb els lliuraments pendents de justificar, inclosos els previstos en l'apartat anterior, hauran de quedar íntegrament justificats, bé amb les justificacions de pagaments corresponents, bé amb lliurament de taló, pels fons lliurats i no justificats, a l'efecte de tindre entrada en les intervencions delegades abans del 20 de desembre.
  
c) No obstant el que diu l'apartat anterior, els fons lliurats a justificar per al pagament d'expropiacions, podran presentar-se en les intervencions delegades fins al dia 20 de desembre, el reintegrament dels fons no invertits, i fins al 27 del mateix mes, els comptes justificatius dels dits fons.
  
Article 5. Tramitació de modificacions de crèdit
  
1. S'establix el dia 12 de desembre com a data límit per a la recepció en la Direcció General de Pressupostos i Despeses de les modificacions de crèdit a què fa referència l'article 16.1 a) de l'Ordre de 22 de març de 2005, de la Conselleria d'Economia, Hisenda i Ocupació.
  
2. La Direcció General de Pressupostos i Despeses, en tot cas i atenent criteris de política pressupostària, podrà proposar, al conseller d'Economia, Hisenda i Ocupació, la iniciació d'aquelles modificacions derivades del tancament de l'exercici i necessàries per a donar cobertura pressupostària a compromisos contrets, de reconeixement preceptiu o d'interés general. Així mateix podrà instar d'ofici l'inici de qualsevol altra modificació de crèdit que considere necessària per a la correcta execució del pressupost, en els termes prevists en l'article 16.1 b) de l'ordre mencionada.
  
3. En qualsevol cas, l'aprovació de les modificacions de crèdit a les quals fa referència el present article, comportarà necessàriament la possibilitat de tramitar els documents comptables necessaris per a la correcta execució del seu objecte.
  
Article 6. De les despeses finançades amb fons finalistes
  
En relació amb les despeses finançades amb fons finalistes, i considerant el procediment de tramesa i justificació a què estan subjectes, les conselleries que els gestionen hauran de trametre la relació de saldos disponibles i d'autorització que no vagen a executar-se en el que resta d'exercici, abans del dia 20 de desembre, perquè puga procedir-se a realitzar els ajusts necessaris, i així evitar desajusts temporals entre els ingressos finalistes i les despeses afectades per aquells.
  
Article 7. De les variacions de límits establits en l'article 29 del Text Refós de la Llei d'Hisenda Pública de la Generalitat Valenciana
  
S'establix el dia 12 de desembre com a data límit per a la recepció en la Direcció General de Pressupostos i Despeses de les propostes de variació de límits establits en l'article 29 del Text Refós de la Llei d'Hisenda Pública de la Generalitat Valenciana
  
Article 8. De les formalitzacions
  
La Intervenció General, per conducte de les seues intervencions delegades, tramitarà tots aquells documents que siguen necessaris, fins al tancament de l'exercici, en aquells supòsits d'errades en els documents proposta o documents comptables, sempre que les disponibilitats pressupostàries ho permeten.
  
DISPOSICIONS FINALS
  
Primera. De les excepcions
  
Queda exclosa dels terminis i requisits establits en la present ordre, la tramitació dels documents que realitza l'organisme pagador de les ajudes FEOGA-Garantia en la Comunitat Valenciana, el qual en tot cas queda subjecte al 30 de desembre com a termini únic per a qualsevol de les operacions que haja de realitzar amb vista al tancament del present exercici pressupostari.
  
Els expedients de despesa de tramitació anticipada que s'inicien a càrrec del pressupost de l'any 2006 i, si és el cas, posteriors, s'exceptuen dels terminis prevists en la present ordre.
  
Queda exceptuada dels terminis i requisits establits en la present ordre, la gestió dels fons per a formació contínua que són lliurats pel Servici Públic d'Ocupació Estatal.
  
Segona. Del desplegament de la present ordre
  
S'autoritza la Direcció General de Pressupostos i Despeses i la Intervenció General per a, en els seus àmbits d'actuació respectius, dictar les instruccions i autoritzar les excepcions que siguen necessàries per a l'adequat exercici i el desplegament de les operacions de tancament de l'exercici 2005.
  
València, 30 de novembre de 2005
  
El conseller d'Economia, Hisenda i Ocupació,


Còpia Permalink ELI